1.

Anexa VIII se modifică după cum urmează: (a) Capitolul A se modifică după cum urmează: (i) secțiunea B se elimină; (ii) se introduce următoarea secțiune C: „SECȚIUNEA C Condiții care se aplică cervidelor 1. Lista statelor membre și a zonelor acestora stabilite în legătură cu boala cașectizantă cronică a cervidelor 1.1. Statele membre în care au fost confirmate cazuri de boală cașectizantă cronică a cervidelor: (a) Finlanda (b) Suedia 1.2. Zone din Finlanda și Suedia definite în legătură cu riscul de boală cașectizantă cronică a cervidelor legat de circulația transfrontalieră tradițională a renilor semidomestici vii către și dinspre Norvegia: (a) în Finlanda: zona situată între frontiera norvegiano-finlandeză și bariera norvegiano-finlandeză pentru reni; (b) în Suedia: — comitatul Norrbotten, — comitatul Västerbotten, — comitatul Jämtland, — comitatul Västernorrland, — municipalitatea Älvdalen din comitatul Dalarna, — municipalitățile Nordanstig, Hudiksvall și Söderhamn din comitatul Gävleborg. 2. Deplasările de cervide vii din Norvegia în Uniune 2.1. Deplasările de cervide vii din Norvegia în Uniune sunt interzise. 2.2. Prin derogare de la dispozițiile punctului 2.1, se autorizează următoarele deplasări de cervide vii: (a) deplasările din Norvegia către zonele din Suedia enumerate la punctul 1.2 litera (b) ale renilor semidomestici vii pentru pășunat sezonier, cu condiția ca autoritatea competentă din Suedia să își dea în prealabil acordul scris pentru astfel de deplasări; (b) întoarcerea din Norvegia în zonele din Suedia enumerate la punctul 1.2 litera (b) a renilor semidomestici vii după pășunatul sezonier în Norvegia, cu condiția ca autoritatea competentă din Suedia să își dea în prealabil acordul scris pentru astfel de deplasări; (c) deplasările din Norvegia către zonele din Finlanda enumerate la punctul 1.2 litera (a) ale renilor semidomestici vii pentru pășunat sezonier; (d) întoarcerea din Norvegia în Finlanda a renilor vii semidomestici care au pășunat în Norvegia în zona situată între frontiera norvegiano-finlandeză și bariera norvegiano-finlandeză pentru reni; (e) deplasările cervidelor vii din Norvegia în Suedia sau în Finlanda în vederea sacrificării imediate, cu condiția ca autoritatea competentă a statului membru de destinație să își dea aprobarea scrisă prealabilă pentru astfel de deplasări; (f) deplasările din Norvegia către zonele din Suedia enumerate la punctul 1.2 litera (b) de reni semidomestici vii pentru evenimente sportive sau culturale, cu condiția ca autoritatea competentă din Suedia să își dea în prealabil acordul scris pentru deplasarea fiecăruia dintre aceste loturi; (g) întoarcerea din Norvegia în zonele din Suedia enumerate la punctul 1.2 litera (b) a renilor semidomestici vii după ce au luat parte la evenimente culturale sau sportive în Norvegia, cu condiția ca autoritatea competentă din Suedia să își dea în prealabil acordul scris pentru deplasarea fiecăruia dintre aceste loturi; (h) tranzitul cervidelor vii din Norvegia prin Suedia sau prin Finlanda, cu destinația Norvegia, cu condiția ca autoritatea competentă a statului membru de tranzit să își dea aprobarea scrisă prealabilă. 3. Ieșirea cervidelor vii din zonele din Finlanda și Suedia care, în mod tradițional, sunt o destinație pentru renii semidomestici care efectuează deplasări transfrontaliere către și dinspre Norvegia 3.1. Se interzic deplasările cervidelor vii în afara zonelor enumerate la punctul 1.2. 3.2. Prin derogare de la dispozițiile punctului 3.1, sunt autorizate următoarele deplasări de cervide vii din zonele enumerate la punctul 1.2: (a) deplasările cervidelor vii către Norvegia, cu condiția ca autoritatea competentă din Norvegia să își dea acordul prealabil scris pentru astfel de deplasări; (b) deplasările cervidelor vii destinate sacrificării directe în Finlanda sau Suedia, cu condiția ca autoritatea competentă de destinație să își dea acordul prealabil scris pentru astfel de deplasări; (c) deplasările din zonele din Suedia enumerate la punctul 1.2 litera (b) către Finlanda ale renilor de pădure vii, cu condiția ca autoritatea competentă din Finlanda să își dea în prealabil acordul scris pentru astfel de deplasări; (d) deplasările cervidelor vii dintr-o unitate izolată, astfel cum este definită la articolul 4 alineatul (48) din Regulamentul (UE) 2016/429 al Parlamentului European și al Consiliului (*1) și situată într-o zonă menționată la punctul 1.2 litera (b) din prezenta anexă, către o unitate izolată, astfel cum este definită la articolul 4 alineatul (48) din Regulamentul (UE) 2016/429, din Suedia, cu condiția ca autoritatea competentă din Suedia să își dea în prealabil acordul scris pentru astfel de deplasări. 4. Deplasările cervidelor vii dintr-un stat membru în care a fost confirmată boala cașectizantă cronică a cervidelor 4.1. Fără a aduce atingere dispozițiilor de la punctul 3, se interzic deplasările cervidelor vii dintr-un stat membru menționat la punctul 1.1 către alte state membre. 4.2. Prin derogare de la dispozițiile punctului 4.1, sunt autorizate următoarele deplasări de cervide vii dintr-un stat membru enumerat la punctul 1.1: (a) deplasările cervidelor vii destinate sacrificării directe într-un alt stat membru enumerat la punctul 1.1 sau în Norvegia; (b) deplasările cervidelor vii pentru scopuri altele decât sacrificarea directă într-un alt stat membru enumerat la punctul 1.1 sau în Norvegia, cu condiția ca autoritatea competentă de destinație să își dea acordul prealabil scris pentru astfel de deplasări; (c) deplasările cervidelor vii dintr-o unitate izolată, astfel cum este definită la articolul 4 alineatul (48) din Regulamentul (UE) 2016/429, către o unitate izolată, astfel cum este definită la articolul 4 alineatul (48) din Regulamentul (UE) 2016/429, din alt stat membru, cu condiția ca autoritatea competentă de destinație să își dea în prealabil acordul scris pentru astfel de deplasări.” (*1) Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (JO L 84, 31.3.2016, p. 1)." (b) În capitolul C, se adaugă următoarea secțiune C: „SECȚIUNEA C Momeli de vânătoare pe bază de urină de cervide 1. Se interzice introducerea în Uniune de loturi de momeli de vânătoare pe bază de urină provenită de la cervide originare din Norvegia. 2. Se interzice producerea, introducerea pe piață și utilizarea de momeli de vânătoare pe bază de urină de cervide provenită de la cervide originare din statele membre enumerate în capitolul A, secțiunea C, punctul 1.1”.